
	Comisia pentru agricultură, silvicultură, industrie alimentară şi servicii specifice
	                 Bucureşti, 23 .09.2009
                 Nr. 24/791


Către,

Comisia pentru muncă şi protecţie socială
AVIZ

asupra propunerii legislative pentru modificarea lit.b) a art.13 din 
Legea nr.44/1994 privind veteranii de război, precum 
şi unele drepturi ale invalizilor şi văduvelor de război

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea lit.b) a art.13 din Legea nr.44/1994 privind veteranii de război, precum şi unele drepturi ale invalizilor şi văduvelor de război, transmisă cu adresa nr. Pl.x 404 din 9 septembrie 2009  şi înregistrată sub nr.24/739/10.09.2009.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.334/14.04.2009, a avizat favorabil propunerea legislativă sus menţionată.
Guvernul, prin punctul de vedere nr.1167/07.05.2009 nu susţine propunerea legislativă supusă dezbaterii. 


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea lit.b) a art.13 din Legea nr.44/1994 privind veteranii de război, precum şi unele drepturi ale invalizilor şi văduvelor de război, în şedinţa din  23 septembrie 2009. 

Faţă de cele de mai sus, membrii comisiei au hotărât în unanimitate avizarea favorabilă a propunerii legislative sus menţionate.
În raport cu obiectul şi conţinutul său, proiectul de lege face parte din categoria legilor organice.

           PREŞEDINTE, 


                       SECRETAR,

              Prof. dr. Valeriu TABĂRĂ

                    Vasile MOCANU
Expert, Gheorghe Adrian GOŢA      

